pythainlp/thai-wiki-dataset-v3 huggingface dataset:
ดัยร์ยาซีน

ดัยร์ยาซีน (دير ياسين|Dayr Yāsīn) เป็นอดีตหมู่บ้านชาวอาหรับปาเลสไตน์ที่มีผู้อยู่อาศัยราว 600 คน ตั้งอยู่  จากเยรูซาเลม ดัยร์ยาซีนประกาศตนเป็นกลางในระหว่างสงครามปาเลสไตน์ปี 1948 ระหว่างชาวอาหรับกับชาวยิว หมู่บ้านถูกโจมตีและทำลายล้างในระหว่างการสังหารหมู่เมื่อ 9 เมษายน 1948 ที่ซึ่งผู้อยู่อาศัยชาวอาหรับ 107 คนถูกสังหารโดยกองกำลังกึ่งกองทัพ อีร์กูนและเลฮี ปัจจุบัน พื้นที่ของหมู่บ้านเป็นส่วนหนึ่งของศูนย์สุขภาพจิตกฟาร์ ชาอุล โรงพยาบาลจิตเวชศาสตร์ของรัฐอิสราเอล
คำว่า ดัยร์ แปลว่า "อาราม" ในภาษาอาหรับ วาลีด คาลีดี นักประวัติศาสตร์ปาเลสไตน์ ระบุว่าการใช้คำนี้พบได้ทั่วไปในชื่อหมู่บ้านของปาเลสไตน์โดยเฉพาะที่ตั้งอยู่ใกล้กับเยรูซาเลมขนาดนี้ ขอบทางใต้ของหมู่บ้านมีซากอารามตั้งอยู่ซึ่งเรียกกันว่าเพียง "ดัยร์" ("Deir")
==อ้างอิง==
เยรูซาเลม
แมดเดน เอ็นเอฟแอล 23

แมดเดน เอ็นเอฟแอล 23 (Madden NFL 23) เป็นวิดีโอเกมอเมริกันฟุตบอลที่ได้สร้างจากเนชันแนลฟุตบอลลีก (NFL) พัฒนาโดยอีเอทีบูรอน และจัดจำหน่ายโดยอิเล็กทรอนิกส์ อาร์ท เป็นภาคต่อของชุดเกม แมดเดน เอ็นเอฟแอล ที่ดำเนินมายาวนาน และตามหลังการวางขายเกม แมดเดน เอ็นเอฟแอล 22
ตัวเกมวางจำหน่ายสำหรับไมโครซอฟท์ วินโดวส์ เพลย์สเตชัน 4 เอกซ์บอกซ์วัน เพลย์สเตชัน 5 และเอกซ์บอกซ์ซีรีส์เอกซ์และซีรีส์เอส ในวันที่ 19 สิงหาคม 2022 โดยตัวเกมเป็นการเปิดตัวชุดเกมนี้บนเอปิกเกมสโตร  จอห์น แมดเดน อดีตหัวหน้าโค้ชและผู้บรรยายซึ่งชุดเกมนี้ได้รับการตั้งชื่อตามเขา เป็นดาราหน้าปกเพื่อเป็นเกียรติแก่การเสียชีวิตของเขาในเดือนธันวาคม 2021 ตัวเกมได้รับกระแสวิจารณ์ผสมกันจากนักวิจารณ์ ซึ่งประกาศว่ามีการปรับปรุงจากเกมก่อนหน้านี้
== อ้างอิง ==
วิดีโอเกมที่ออกวางจำหน่ายในปี พ.ศ. 2565
เกมสำหรับเพลย์สเตชัน 4
เกมสำหรับเพลย์สเตชัน 5
เกมสำหรับวินโดวส์
เกมสำหรับเอกซ์บอกซ์วัน
เกมสำหรับเอกซ์บอกซ์ซีรีส์เอกซ์และซีรีส์เอส
แมดเดน เอ็นเอฟแอล
เบงกอง

เบงกอง หรือ เบงก๋อง (มีบทบาทในช่วงทศวรรษ 190 – ศตวรรษที่ 3) มีชื่อในภาษาจีนกลางว่า เมิ่ง กวาง  ชื่อรอง เซี่ยวยฺวี่  เป็นขุนนางและบัณฑิตของรัฐจ๊กก๊กในยุคสามก๊กของจีน
== ประวัติ ==
เบงกองเป็นชาวนครลกเอี๋ยง (洛陽 ลั่วหยาง) ในเขตเมืองโห้หล้ำ (河南 เหอหนาน) ซึ่งคือนครลั่วหยาง มณฑลเหอหนานในปัจจุบัน เบงกองเกิดในยุตราชวงศ์ฮั่นตะวันออก ญาติของเบงกองชื่อเมิ่ง ยฺวี่ (孟郁) รับราชการเป็นเสนาบดีกลาโหม (太尉 ไท่เว่ย์) ในราชสำนักฮั่น พี่ชายของเมิ่ง ยฺวี่ชื่อเมิ่ง เปิน (孟賁) เป็นขันทีในตำแหน่งผู้ถวายงานกลาง (中常侍 จงฉางชื่อ) เบงกองเริ่มรับราชการในฐานะเจ้าหน้าที่ระดับล่างในสำนักหนึ่งของราชสำนักในช่วงปลายรัชสมัยพระเจ้าเลนเต้ (ครองราชย์ ค.ศ. 168–189)
== ดูเพิ่ม ==
รายชื่อบุคคลในยุคสามก๊ก
== หมายเหตุ ==
== อ้างอิง ==
=== บรรณานุกรม ===
ตันซิ่ว (ศตวรรษที่ 3). จดหมายเหตุสามก๊ก (ซานกั๋วจื้อ).
เผย์ ซงจือ (ศตวรรษที่ 5). อรรถาธิบายจดหมายเหตุสามก๊ก (ซานกั๋วจื้อจู้).
ซือหม่า กวาง (1084). จือจื้อทงเจี้ยน.
ขุนนางของจ๊กก๊ก
ข้าราชการของเล่าปี่
โดโจ

โดโจ  หมายถึงโถงหรือสถานที่สำหรับการเรียนรู้แบบสมจริง (immersive learning), การเรียนรู้เชิงประสบการณ์ (experiential learning) หรือการทำสมาธิ โดยธรรมเนียมใช้สำหรับศิลปะป้องกันตัวแต่ก็มีนำมาใช้สำหรับการเรียนรู้ในสาขาอื่น ๆ เช่นกัน คำว่าโดโจแปลว่า "สถานที่แห่งหนทาง" ในภาษาญี่ปุ่น
คำว่า โดโจ มีที่มาจากโพธิมัณฑ์ แรกเริ่ม โดโจ จะตั้งอยู่ตรงข้ามกับพุทธศาสนสถานเพื่อเป็นสถานที่สำหรับฝึกฝนอย่างเป็นระบบสำหรับศิลปกรรมญี่ปุ่นใด ๆ ที่ชื่อลบท้ายด้วยคำว่า "โด" ("-dō") ซึ่งมาจากภาษาจีน เต๋า แปลว่า "หนทาง" บางครั้ง โถงในศาสนาพุทธแบบเซนสำหรับการฝึกสมาธิ ซาเซง ก็อาจเรียกว่าโดโจเช่นกัน
ในประเทศญี่ปุ่น สถานที่ใด ๆ ที่มีไว้สำหรับการฝึกทางกายภาพ รวมถึงซูโมอาชีพ อาจเรียกว่า "โดโจ" เช่นกัน ในโลกตะวันตก คำว่า "โดโจ" ในแง่สำหรับกิจกรรมทางกายภาพ ใช้สำหรับศิลปะป้องกันตัวของญี่ปุ่นโดยเฉพาะ เช่น ไอคิโด, ยูโด, คาราเตะโด
==อ้างอิง==
องค์ประกอบทางสถาปัตยกรรม
สถาปัตยกรรมญี่ปุ่น
คำและวลีภาษาญี่ปุ่น
น้ำตกทุธสาคร

น้ำตกทุธสาคร (Dudhsagar Falls; ) เป็นน้ำตกสี่ชั้น ตั้งอยู่บนแม่น้ำมัณโฑวี ในกัว ประเทศอินเดีย ตั้งอยู่ห่างไป 60 กิโลเมตรจากปณชีทางถนน ทุธสาครเป็นหนึ่งในน้ำตกที่สูงที่สุดในอินเดียด้วยความสูง 310 เมตร และความกว้างเฉลี่ย 30 เมตร ทุธสาครตั้งอยู่ในเขตอนุรักษ์พันธุ์สัตว์ป่าภควัน มหาวีระ และอุทยานแห่งชาติโมลเลมในเทือกเขาฆาฏตะวันตก
สถานีรถไฟที่เข้าถึงได้ทางรถที่ใกล้ที่สุดคือสถานีคัสเซิลร็อก อุตตรกันนาดา รัฐกรณาฏกะ นักท่องเที่ยวสามารถขึ้นรถไฟจากสถานีนั้นและลงที่ป้ายทุธสาครซึ่งเป็นป้ายที่ไม่มีชานชาลา จากป้ายนี้สามารถเดินไปอีกราวหนึ่งกิโลเมตรจะถึงตัวน้ำตก อย่างไรก็ตาม ในปี 2015 การรถไฟอินเดียได้ออกประกาศห้ามขึ้นลงรถที่ป้ายทุธสาคร
== อ้างอิง ==
น้ำตกในประเทศอินเดีย
รัฐกัว
ลานา เดล เรย์ (แก้ความกำกวม)

ลานา เดล เรย์ (ชื่อเกิด อีลิซาเบธ วูลริดจ์ แกรนต์)  นักร้องและนักแต่งเพลงชาวอเมริกัน เกิดในปี ค.ศ. 1985
ลานา เดล เรย์ อาจหมายถึง:
ลานาเดลเรย์ (อัลบั้ม) สตูดิโออัลบั้มเปิดตัวชื่อเดียวกันกับตัวเธอในปี ค.ศ. 2010
ลานาเดลเรย์ (อีพี)  เอกซ์เทนเดดเพลย์ชื่อเดียวกันกับตัวเธอในปี ค.ศ.2012
การแก้ความกำกวม
สถาบันเพื่อการวิจัยแพทยศาสตร์

สถาบันเพื่อการวิจัยแพทยศาสตร์ (Forschungseinrichtung für experimentelle Medizin; Research Institutes for Experimental Medicine) เป็นสถาบันวิจัยในเบอร์ลิน ประเทศเยอรมนี ตัวอาคารของสถาบันเป็นที่รู้จักในชื่อ หลุมหลบภัยหนู (Mäusebunker) แรกเริ่มสร้างขึ้นเพื่อใช้งานสำหรับการทดลองในสัตว์และผสมพันธุ์สัตว์ทดลองที่ใช้ในสถาบัน ตัวสถาบันตั้งอยู่ใกล้กันกับศูนย์การแพทย์เบนยามิน ฟรังกลิน (Benjamin Franklin Medical Center) และ สถาบันความสะอาดและอนูชีววิทยา (Institute for Hygiene and Microbiology) สามสถาบันนี้ตั้งขึ้นเพื่อเป็นสาธารณูปโภคกำลังสูงสำหรับการพัฒนาและการใช้งานยากับวัคซีนใหม่ ๆ
ตัวอาคารเป็นผลงานออกแบบแรกเริ่มโดยสามีภรรยา แกร์ด และ มักดาเลนา ฮันสกา (Gerd Hänska and Magdalena Hänska) ออกแบบในระหว่างปี 1965 ถึง 1967 และเริ่มก่อสร้างในปี 1971. แบบแปลนโดยละเอียดและการก่อสร้างนำโดยแกร์ด ฮันสกา และ ควร์ท ชแมร์โซว (Kurt Schmersow) ระหว่างปี 1971 ถึง 1981 รูปลักษณะของอาคารกลายมาเป็นที่ถกเถียงนับตั้งแต่แรกเริ่ม ด้วยการออกแบบที่ดูชั่วร้าย (sinister) และการใช้งานเพื่อการทดลองในสัตว์ ทำให้อาคารนี้ไม่เป็นที่นิยมในสาธารณชน กระนั้น เมื่อเวลาผ่านไป อาคารนี้กลายมาเป็นที่นิยมชื่นชอบโดยผู้นิยมสถาปัตยกรรมบรูทัลลิสต์ มีการตีพิมพ์ระดับนานาชาติหลายชิ้นที่ยกอาคารนี้เป็นตัวอย่างชิ้นสำคัญของสถาปัตยกรรมบรูทัลลิสต์ในเยอรมนี
หลังเจ้าของปัจจุบันของอาคาร ชาริเต ประกาศแผนว่าจะทุบอาคารนี้ทิ้ง ได้เกิดความตระหนักขึ้นในสาธารณชนมากยิ่งขึ้น มีการลงนามยื่นอุทธรณ์ให้อนุรักษ์อาคารนี้ นำโดยสถาปนิกกุนแนร์ คลัก (Gunnar Klack) และนักประวัติศาสตร์ศิลป์ แฟลิซ ตอร์แคร์ (Felix Torkar) ในปี 2020 มีการพูดคุยเกี่ยวกับอนาคตของอาคาร "หลุมหลบภัยหนู" ตีพิมพ์ในสิ่งพิมพ์ระดับนานาชาติ มีการอ้างถึงอาคารนี้เชื่อมต่อกับตัวอย่างชิ้นงานบรูทัลลิสต์อื่น ๆ ในระดับโลก ไปจนถึงการพูดคุยเกี่ยวกับอนาคตของแต่ละอาคารโดยอ้างถึงอาคารหลังนี้ เช่น สถานีรถบัสกลางเทลอาวีฟ ในอิสราเอล และวังแสดงดนตรีและกีฬาวิลเนียส ในลิทัวเนีย
==อ้างอิง==
สถาปัตยกรรมบรูทัลลิสต์
สิ่งก่อสร้างในเบอร์ลิน
การศึกษาในเบอร์ลิน
โรงเรียนวาวีวิทยาคม

โรงเรียนวาวีวิทยาคม เป็นโรงเรียนรัฐบาลประเภทโรงเรียนมัธยมศึกษาขนาดกลาง ในสังกัดสำนักงานเขตพื้นที่การศึกษามัธยมศึกษาเชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 290 หมู่ที่ 1 ตำบลวาวี อำเภอแม่สรวย จังหวัดเชียงราย มีพื้นที่ 45 ไร่ 2  งาน 40 ตารางวา เปิดสอนในระดับชั้นมัธยมศึกษาตอนต้นถึงมัธยมศึกษาตอนปลาย
== ประวัติ ==
โรงเรียนวาวีวิทยาคม ได้เปิดให้มีการเรียนการสอนครั้งแรกเมื่อปีการศึกษา 2533 โดยใช้ห้องเรียนในโรงเรียนประถมศึกษาบ้านวาวีและสำนักงานกลุ่มหนุ่มสาวบ้านวาวีจัดกิจกรรมการเรียนการสอน ต่อมาได้รับการสนับสนุนจากชุมชนในพื้นที่ตำบลวาวีที่เล็งเห็นความสำคัญของการศึกษา มอบที่ดินที่เป็นที่ตั้งของโรงเรียนในปัจจุบันให้ดำเนินการก่อสร้างอาคารเรียน ตั้งชื่อว่า “โรงเรียนแม่สรวยวิทยาคม (สาขา)” โดยมี นายปรีชา พัวนุกูลนนท์ เป็นผู้บริหาร โดยจัดส่งนายณรงค์ฤทธิ์ กลิ่นสอน นายประเสริฐ ไชยมหาวรรณ นายเมธี วงค์ครุฑ และนายมานพ สุขพิงค์ ผลัดเปลี่ยนกันมาบริหารงาน
ต่อมาเมื่อวันที่ 18 กรกฎาคม พ.ศ. 2534 กรมสามัญศึกษา กระทรวงศึกษาธิการ ได้ประกาศตั้งเป็นโรงเรียนมัธยมศึกษา ชื่อว่า “โรงเรียนวาวีวิทยาคม” เป็นโรงเรียนแบบสหศึกษา เปิดสอนในระดับชั้นมัธยมศึกษาตอนต้น และแต่งตั้งนายสมเจตน์ รัตนสุวรรณ รักษาการในตำแหน่งผู้บริหารโรงเรียน
== ทำเนียบหัวหน้าสถานศึกษา ==
== แหล่งข้อมูลออนไลน์ ==
โรงเรียนวาวีวิทยาคม. ประวัติโรงเรียน [ออนไลน์]. เข้าถึงได้จาก:. (เข้าถึงเมื่อ: 10 สิงหาคม 2566).
== แหล่งข้อมูลอื่น ==
เว็บไซต์โรงเรียนวาวีวิทยาคม
โรงเรียนในจังหวัดเชียงราย
อำเภอแม่สรวย
มาโอะ โคบายาชิ

มาโอะ โคบายาชิ (小林 麻央, 21 กรกฎาคม 1982 - 22 มิถุนายน 2017) เป็นผู้ประกาศข่าวและนักแสดงอิสระชาวญี่ปุ่น เธอยังเป็น 1 ในผู้ประกาศข่าวพยากรณ์อากาศของฟูจิเทเลวิชันอีกด้วย
== ชีวิตในวัยเด็ก ==
มาโอะ โคบายาชิเกิดในปี 1982 ที่เมืองโอจิยะ จังหวัดนีงาตะ เป็นลูกสาวคนสุดท้องในบรรดาพี่น้อง 2 คน ครอบครัวของเธอย้ายไปมาระหว่างไซตามะ จังหวัดไซตามะ และนิชิโนะมิยะ จังหวัดเฮียวโงะ 7 ครั้ง ก่อนจะมาตั้งรกรากที่อารากาวะ จังหวัดโตเกียว เมื่อเธอเรียนอยู่ชั้นมัธยมปลาย พี่สาวของเธอคือมายะ โคบายาชิ (小林 麻耶, เกิดปี 1979) ซึ่งเป็นนักข่าวเช่นเดียวกับเธอ
เธอเข้าเรียนที่โรงเรียนมัธยมปลาย Kokugakuin ในปี 2005 เธอสำเร็จการศึกษาจากภาควิชาจิตวิทยาที่มหาวิทยาลัยโซเฟีย
== อาชีพ ==
ในขณะที่ยังอยู่ในมหาวิทยาลัย เธอได้รับความสนใจจากการแสดงในรายการ Koi no kara Sawagi ทางช่องนิปปงทีวี ตั้งแต่เดือนตุลาคม 2003 ถึงเดือนกันยายน 2006 โคบายาชิทำหน้าที่เป็นผู้ประกาศข่าวพยากรณ์อากาศให้กับรายการ Mezamashi Saturday ของฟูจิเทเลวิชัน
== อ้างอิง ==
นักแสดงหญิงชาวญี่ปุ่น
นักแสดงละครโทรทัศน์หญิงชาวญี่ปุ่น
นักแสดงภาพยนตร์หญิงชาวญี่ปุ่น
เสียชีวิตจากมะเร็งเต้านม
บุคคลจากจังหวัดนีงาตะ
โรงเรียนแม่ลาววิทยาคม

โรงเรียนแม่ลาววิทยาคม สังกัดสำนักงานเขตพื้นที่การศึกษามัธยมศึกษาเชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ 376 หมู่ 7 ตำบลดงมะดะ อำเภอแม่ลาว จังหวัดเชียงราย เปิดสอนระดับชั้นมัธยมศึกษาปีที่ 1 ถึงระดับชั้นมัธยมศึกษาปีที่ 6 เนื้อที่ 64 ไร่ 1 งาน 52 ตารางวา
== ประวัติ ==
โรงเรียนแม่ลาววิทยาคม เดิมชื่อ “โรงเรียนดงมะดะ” เป็นโรงเรียนมัธยมสามัญประจำตำบลดงมะดะ ตั้งขึ้นเมื่อวันที่ 20 มิถุนายน พ.ศ. 2502 โดยนายอำเภอเมืองเชียงรายเป็นผู้จัดตั้ง เปิดสอนชั้นมัธยมศึกษาปีที่ 1 อาศัยอาคารเรียนของโรงเรียนบ้านแม่ลาว จนถึงวันที่ 25 เมษายน พ.ศ. 2503 จึงได้ย้ายมาเรียน ณ ที่อยู่ปัจจุบัน โดยการนำของนายสุข กาวิชัย กำนันตำบลดงมะดะได้สร้างอาคารเรียนขึ้น 1 หลัง นับเป็นโรงเรียนมัธยมศึกษาอันดับที่ 24 ของจังหวัดเชียงราย
ต่อมาได้เปลี่ยนสภาพมาเป็นโรงเรียนประถมศึกษาตอนปลายเอกเทศ สังกัดกองการศึกษาพิเศษกรมสามัญศึกษา กระทรวงศึกษาธิการ เปิดสอนชั้นประถมศึกษาปีที่ 5 – 7 เมื่อเดือนมกราคม 2516 ได้รับหนังสือจากกรมสามัญศึกษา ที่ ศธ.0806/17697 ลงวันที่ 29 ธันวาคม พ.ศ. 2515 ให้เปลี่ยนหน่วยปฏิบัติงาน คือไปสังกัดกองการประถมศึกษากรมสามัญศึกษา ตั้งแต่วันที่ 18 ธันวาคม พ.ศ. 2515 ต่อมาโรงเรียนมีโครงการที่จะขยายเป็นโรงเรียน มัธยมศึกษาตอนต้น
ในปี พ.ศ.2517 คณะกรรมการจัดหาทุนเพื่อซื้อที่ดินเพิ่มเพื่อเตรียมจัดตั้งโรงเรียนมัธยมศึกษา คณะกรรมการประกอบด้วย กำนัน ผู้ใหญ่บ้าน ครูใหญ่โรงเรียนประถมศึกษา เจ้าคณะตำบล และประชาชน ตำบลดงมะดะ ตำบลป่าก่อดำ ตำบลแม่กรณ์ ตำบลทรายขาว (ธารทอง) โดยการทำบุญทอดผ้าป่า และการจัดงานได้เงินประมาณ 50,000 บาท ได้ดำเนินการจัดซื้อที่ดินด้านหลังโรงเรียนขยายพื้นที่เพิ่มอีก 43 ไร่เศษ รวมเป็นพื้นที่ 62 ไร่ 3 งาน 2 ตารางวา
ในปี พ.ศ. 2558 ได้ซื้อที่ดินเพิ่มอีก 1 ไร่ 2 งาน 52 ตารางวา 2/10 รวมเป็นที่ดิน 64 ไร่ 1 งาน 52 ตารางวา 2/10 กระทรวงศึกษาธิการจึงได้อนุมัติให้จัดตั้งเป็นโรงเรียนมัธยมศึกษาตอนต้น โดยให้ชื่อว่า “โรงเรียนดงมะดะวิทยาคม” เปิดสอนชั้นมัธยมศึกษาปีที่ 1 ตั้งแต่ปีการศึกษา 2518 และในปี พ.ศ. 2535 ได้รับอนุมัติจากกรมสามัญศึกษาให้เป็นโรงเรียนขยายโอกาสทางการศึกษาระดับมัธยมศึกษาตอนต้น และเปิดสอนระดับชั้นมัธยมศึกษาตอนปลายด้วย
ในวันที่ 25 พฤศจิกายน พ.ศ. 2545 ได้รับอนุมัติจากกรมสามัญศึกษา ให้เปลี่ยนชื่อโรงเรียนจาก “โรงเรียนดงมะดะวิทยาคม” เป็น “โรงเรียนแม่ลาววิทยาคม” เพื่อให้สอดคล้องกับการเป็นโรงเรียนประจำอำเภอแม่ลาว
== แหล่งข้อมูลออนไลน์ ==
โรงเรียนแม่ลาววิทยาคม. ข้อมูลพื้นฐานโรงเรียนแม่ลาววิทยาคม [ออนไลน์]. เข้าถึงได้จาก:. (เข้าถึงเมื่อ: 10 สิงหาคม 2566).
== แหล่งข้อมูลอื่น ==
เว็บไซต์โรงเรียนแม่ลาววิทยาคม
โรงเรียนในจังหวัดเชียงราย
โรงเรียนประจำอำเภอ
อำเภอแม่ลาว
วิดิโอเกมส์ (เพลง)

"วิดิโอเกมส์" (Video Games) คือซิงเกิลเปิดตัวของ ลานา เดล เรย์ นักร้องแและนักแต่งเพลงชาวอเมริกัน จากสตูดิโออัลบั้มชุดที่สองของเธอ แต่เป็นสตูดิโออัลบั้มชุดแรกภายใต้สังกัดเพลงในชื่อ บอร์นทูดาย (ค.ศ. 2012) โดยมี โรโบป็อป (Robocop) เป็นโปรดิวเซอร์ เนื้อเพลงถูกเขียนโดยเดล เรย์ และ จัสติน ปาร์กเกอร์ (Justin Parker) เพลงนี้ได้ถูกเผยแพร่ครั้งแรกบนอินเตอร์เน็ตในวันที่ 5 พฤษภาคม ค.ศ. 2011 และต่อมาได้ถูกเผยแพร่ในภายหลังบนอีพีที่มีชื่อว่า ลานาเดลเรย์ เพลงนี้ได้ถูกเผยแพร่อีกครั้งในฐานะซิงเกิลนำของอัลบั้มชุดที่สองของเธอ บอร์นทูดาย ในวันที่ 7 ตุลาคม ค.ศ. 2011 ผ่านค่ายเพลง อินเตอร์สโคป โดย "วิดิโอเกมส์" เป็นเพลงแนวบาโรกป็อป, ดรีมป็อป และดาวน์เทมโปบัลลาด ซึ่งเล่าเรื่องราวของตัวละครหลักที่ถูกละเลยโดยคนรักของเธอ แต่ไม่ว่าจะอย่างไรก็ตามเธอก็ยังคงเลือกที่จะรักเขาต่อไปอยู่ดี
== อ้างอิง ==
เพลงในปี พ.ศ. 2554
เพลงของลานา เดล เรย์
โรงเรียนไม้ยาวิทยาคม

โรงเรียนไม้ยาวิทยาคม สังกัดสำนักงานเขตพื้นที่การศึกษามัธยมศึกษา เชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ
== ประวัติ ==
โรงเรียนไม้ยาวิทยาคม ตั้งอยู่เลขที่ 190 หมู่ 4 บ้านสันสะอาด ตำบลไม้ยา อำเภอพญาเม็งราย จังหวัดเชียงราย มีเนื้อที่ทั้งหมด 80 ไร่ เดิมพื้นที่ดังกล่าวเป็นที่สาธารณะ โรงเรียนไม้ยาวิทยาคมสามารถจัดตั้งขึ้นมาได้ก็ด้วยความร่วมมือ ร่วมใจ ร่วมคิด ร่วมทำและร่วมกันสร้างจากประชาชนตำบลไม้ยา โดยการนำของนายบุญปั๋น ไกลถิ่น กำนันตำบลไม้ยาสมัยนั้น และได้รับการสนับสนุนจากนายสมบูรณ์ วันไชยธนวงศ์ สมาชิกสภาผู้แทนราษฎร จังหวัดเชียงราย เขต 2 นายพร โนเลี่ยม สมาชิกสภาจังหวัดเชียงราย เขตอำเภอพญาเม็งราย ตลอดจนพ่อค้า คหบดี และกลุ่มโรงเรียนประถมศึกษาตำบลไม้ยาเป็นอย่างดี
โดยกระทรวงศึกษาธิการได้ประกาศจัดตั้งเป็นโรงเรียนมัธยมศึกษาประจำตำบลไม้ยา สังกัดสำนักงานการศึกษาขั้นพื้นฐานศึกษา เมื่อวันที่ 20 เมษายน พ.ศ. 2533 โดยมี  นายสนั่น หล้านามวงศ์ อาจารย์ใหญ่โรงเรียนพญาเม็งราย มารักษาการในตำแหน่งครูใหญ่โรงเรียนไม้ยาวิทยาคม ครั้งแรกมีนักเรียนมาสมัครเข้าเรียนจำนวน 83 คน แบ่งเป็น 2 ห้องเรียน มีครูมาช่วยสอนจากโรงเรียนพญาเม็งราย 2 คน และจากกลุ่มโรงเรียนประถมศึกษาตำบลไม้ยาอีก 2 คน จากนั้นสำนักงานการศึกษาขั้นพื้นฐานได้บรรจุแต่งตั้งครูรุ่นแรกจำนวน 3 คนมาปฏิบัติการสอน
พ.ศ. 2541 ได้เข้าโครงการขยายโอกาสทางการศึกษา (ค.อมต.สศ) และโครงการโรงเรียนศึกษาเพื่อพัฒนาคุณภาพชีวิตและสังคม (รพชส.) รุ่น 2 จากนั้นในปีการศึกษา 2542 โรงเรียนไม้ยาวิทยาคมได้เข้าโครงการโรงเรียนนำร่องการประกันคุณภาพการศึกษา
โรงเรียนไม้ยาวิทยาคมเป็นโรงเรียนประจำตำบลขนาดเล็กมีเขตพื้นที่บริการ คือ โรงเรียนประถมศึกษาในเขตตำบลไม้ยา จำนวน 6 โรงเรียน คือ โรงเรียนห้วยก้างรัฐประชาสงเคราะห์ โรงเรียนห้วยก้างราษฎร์วิทยา โรงเรียนบ้านร่องกอก โรงเรียนไม้ยามิตรภาพที่ 168 โรงเรียนบ้านสันสะอาด และโรงเรียนบ้านห้วยเดื่อ
== ทำเนียบหัวหน้าสถานศึกษา ==
== แหล่งข้อมูลออนไลน์ ==
โรงเรียนไม้ยาวิทยาคม. ประวัติโรงเรียน [ออนไลน์]. เข้าถึงได้จาก:. (เข้าถึงเมื่อ: 10 สิงหาคม 2566).
== แหล่งข้อมูลอื่น ==
เว็บไซต์โรงเรียนไม้ยาวิทยาคม
โรงเรียนในจังหวัดเชียงราย
โรงเรียนแม่อ้อวิทยาคม

โรงเรียนแม่อ้อวิทยาคม สังกัดสำนักงานเขตพื้นที่การศึกษามัธยมศึกษา เชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ
== ประวัติ ==
โรงเรียนแม่อ้อวิทยาคม ประกาศจัดตั้งเมื่อวันที่ 3 กุมภาพันธ์ พ.ศ. 2538 ที่ตั้งเลขที่ 36 หมู่ที่ 13 บ้านสันป่าเมา ตำบลแม่อ้อ อำเภอพาน จังหวัดเชียงราย สังกัดกองการมัธยมศึกษา กรมสามัญศึกษา กระทรวงศึกษาธิการ มีเนื้อที่ 39 ไร่ จากผลการวิเคราะห์สาเหตุที่นักเรียนชั้นประถมศึกษาปีที่ 6 ในพื้นที่บริการของโรงเรียนนครวิทยาคมในปีการศึกษา 2522 – 2532 ที่เข้าศึกษาต่อในระดับชั้นมัธยมศึกษา ปีที่ 1 ไม่ถึง ร้อยละ 50 เนื่องจากนักเรียนที่อยู่ตำบลแม่อ้อต้องเดินทางไปโรงเรียนระยะทางประมาณ 10 กิโลเมตร และสภาพถนนเป็นดินลูกรัง มีหลุมบ่อจำนวนมากมีความยากลำบากใน การเดินทางทั้งฤดูฝนและฤดูแล้ง จึงเป็นอุปสรรคต่อการเรียนของนักเรียนในเขตตำบลแม่อ้อ ปีการศึกษา 2533 โรงเรียนนครวิทยาคม เข้าโครงการขยายโอกาสทางการศึกษาระดับมัธยมศึกษาตอนต้น (ค.อมต.สศ.) จึงได้จัดตั้งโรงเรียนสาขาขึ้น โดยขอใช้สถานที่โรงเรียนบ้านแม่อ้อนอก ซึ่งเป็นโรงเรียนประถมศึกษา ในตำบลแม่อ้อห่างจากโรงเรียนนครวิทยาคม ประมาณ 10 กิโลเมตร
ปีการศึกษา 2535 ย้ายที่ตั้งโรงเรียนสาขาไปที่วัดแม่แก้วเหนือ
ปีการศึกษา 2535 – 2536 ย้ายสาขาไปจัดการเรียนการสอนที่ศาลาวัดแม่แก้วเหนือ
ปีการศึกษา 2537 ต้นปีวัดแม่แก้วเหนือมีความจำเป็น ต้องใช้สถานที่ที่เป็นห้องเรียนชั่วคราวจัดเก็บวัสดุก่อสร้างวิหารหลังใหม่ โรงเรียนนครวิทยาคมสาขา จึงได้ย้ายสาขากลับเข้าไปในโรงเรียนนครวิทยาคม
ปีการศึกษา 2537 ต้นปีคณะครูและครูใหญ่จึงตัดสินใจกลับมาใช้สถานที่เรียนโรงเรียนแม่อ้อนอกอีกครั้งหนึ่ง ผู้บริหารที่ดูแลการจัดตั้งโรงเรียนสาขาบุคคลแรก คือ นายสุพจน์ ชัชวรัตน์ จนกระทั่งปลายปีการศึกษา 2537 โรงเรียนมีการเปลี่ยนผู้บริหาร นายยรรยงค์ พัวพันพัฒนาได้ย้ายมาดำรงตำแหน่งผู้บริหารโรงเรียนนครวิทยาคม
ปีการศึกษา 2538 จึงตัดสินใจมาสร้างอาคารชั่วคราวซึ่งเป็นสถานที่ตั้งองค์การบริหารส่วนตำบลแม่อ้อ (ศูนย์พัฒนาเด็กเล็กต้นกล้าปัจจุบัน)
วันที่ 3 กุมภาพันธ์ พ.ศ. 2538 กรมสามัญศึกษา ได้ประกาศจัดตั้งให้สาขาโรงเรียนนครวิทยาคม เป็น "โรงเรียนแม่อ้อวิทยาคม" โดยได้รับบริจาคที่ดินสาธารณะประโยชน์จากสภาตำบลแม่อ้อ จำนวน 39 ไร่ และกรมสามัญศึกษาได้มีคำสั่งให้ นายธีรยุทธ ชัยอิ่นคำ ตำแหน่งผู้ช่วยผู้อำนวยการโรงเรียนเวียงชัยวิทยาคม มาดำรงตำแหน่งครูใหญ่และอาจารย์ใหญ่
== ทำเนียบหัวหน้าสถานศึกษา ==
== แหล่งข้อมูลออนไลน์ ==
โรงเรียนแม่อ้อวิทยาคม. ประวัติโรงเรียน [ออนไลน์]. เข้าถึงได้จาก:. (เข้าถึงเมื่อ: 10 สิงหาคม 2566).
== แหล่งข้อมูลอื่น ==
เว็บไซต์โรงเรียนแม่อ้อวิทยาคม 
เฟสบุ้คโรงเรียนแม่อ้อวิทยาคม
โรงเรียนในจังหวัดเชียงราย
อำเภอพาน
โรงเรียนห้วยซ้อวิทยาคม รัชมังคลาภิเษก

โรงเรียนห้วยซ้อวิทยาคม รัชมังคลาภิเษก สังกัดสำนักงานเขตพื้นที่การศึกษามัธยมศึกษา เชียงราย สำนักงานคณะกรรมการการศึกษาขั้นพื้นฐาน กระทรวงศึกษาธิการ
== ประวัติ ==
โรงเรียนห้วยซ้อวิทยาคม รัชมังคลาภิเษก ก่อตั้งโดยการร่วมมือของประชาชนชาวตำบลห้วยซ้อ และตำบลศรีดอนชัย โดยทางสภาตำบลห้วยซ้อ มีกำนันแปง ตาคำ เป็นผู้นำ และมีผู้บริหาร-ครูอาจารย์จากโรงเรียนประถมศึกษาประกอบ ด้วยนายไชยยา ไชยเขียว อาจารย์ใหญ่โรงเรียนบ้านแก่น และนายบุญศรี มิตกิตติ อาจารย์ใหญ่โรงเรียนบ้านเกี๋ยงในขณะนั้น ได้เตรียมการเรื่องที่ดินและงานเอกสารต่าง ๆ ต่อมาทางสภาตำบลและนายนิเวศ ผลากอง ผู้อำนวยการโรงเรียนบ้านเกี๋ยง ประกอบกับครูประถมศึกษาที่อาสามาช่วยสอนอีก 3 ท่านคือ นายสมคิด พอใจ, นายสมชาย ไชยเขียว และนายสมศักดิ์ ไตรโยธี ได้ร่วมกันดำเนินการต่อ และทางโรงเรียนมัธยมศึกษานั้น นายพิชิต ไชยเขียว จากโรงเรียนเชียงของวิทยาคม ได้มาช่วยจัดการเตรียมการเปิดเรียนทั้งหมด
วัตถุประสงค์ของการตั้งโรงเรียนใหม่ เพื่อรองรับนักเรียนที่จบชั้นประถมศึกษาปีที่ 6 ในเขตตำบลห้วยซ้อ และตำบลใกล้เคียง ได้มีโอกาสเข้ารับการศึกษาต่อในระดับมัธยมศึกษาตอนต้น จึงได้ดำเนินการขอจัดตั้งโรงเรียนต่อสำนักงานศึกษาธิการอำเภอเชียงของ และได้ประสานงานกับทางคณะกรรมการสามัญศึกษาจังหวัดเชียงรายและทางสภาตำบลห้วยซ้อ ได้จัดสร้างอาคารเรียนชั่วคราวขึ้นที่บ้านใหม่ดอนแก้ว หมู่ที่ 9 ตำบลห้วยซ้อ อำเภอเชียงของ จังหวัดเชียงราย บนเนื้อที่ 47 ไร่ 81.2 ตารางวา การก่อสร้างอาคารเรียนหลังแรกได้รับความช่วยเหลือจากชมรมผู้บำเพ็ญประโยชน์ มหาวิทยาลัยศรีนครินทรวิโรฒ และประชาชนในตำบล
ในวันที่ 31 มีนาคม 2531 กระทรวงศึกษาธิการ ประกาศจัดตั้งโรงเรียนมัธยมศึกษาทั่วประเทศเพิ่มขึ้นอีก 30 โรงเรียน โรงเรียนห้วยซ้อวิทยาคม เป็น 1 ใน 30 โรงเรียนที่ได้รับการประกาศจัดตั้งในครั้งนั้น
วันที่ 16 พฤษภาคม 2531 โรงเรียนห้วยซ้อวิทยาคม เริ่มเปิดดำเนินการเรียนการสอน มีนักเรียน จำนวน 87 คน วันที่ 1 มิถุนายน 2531 กรมสามัญศึกษาได้แต่งตั้ง นายบุญลือ ปาระมี ตำแหน่งอาจารย์ 2 โรงเรียนแม่สายประสิทธิ์ศาสตร์ มาเป็นผู้บริหารโรงเรียน และขอข้าราชการครูสังกัดสำนักงานประถมศึกษาอำเภอเชียงของ จำนวน 3 คน มาช่วยราชการที่โรงเรียน
วันที่ 31 สิงหาคม 2531 กระทรวงศึกษาธิการ ประกาศให้โรงเรียนที่จัดตั้งขึ้นในปี พ.ศ. 2531 ซึ่งมี 30 โรงเรียนทั่วประเทศ ให้ใช้คำว่า “รัชมังคลาภิเษก” ต่อท้ายชื่อโรงเรียนเดิม เพื่อร่วมเฉลิมพระเกียรติ เนื่องในวโรกาสพระราชพิธีรัชมังคลาภิเษก ซึ่งเป็นปีที่พระบาทสมเด็จพระเจ้าอยู่หัว ทรงสิริราชสมบัติยาวนานที่สุดในราชวงศ์จักรี ดังนั้นโรงเรียนห้วยซ้อวิทยาคม จึงเปลี่ยนชื่อเป็น "โรงเรียนห้วยซ้อวิทยาคม รัชมังคลาภิเษก" ตั้งแต่นั้นเป็นต้นมา
== ทำเนียบหัวหน้าสถานศึกษา ==
โรงเรียนห้วยซ้อวิทยาคม รัชมังคลาภิเษก มีหัวหน้าสถานศึกษามาแล้วทั้งสิ้น 9 คน ดังรายนามต่อไปนี้
== แหล่งข้อมูลออนไลน์ ==
โรงเรียนห้วยซ้อวิทยาคม รัชมังคลาภิเษก. ประวัติโรงเรียน [ออนไลน์]. เข้าถึงได้จาก:. (เข้าถึงเมื่อ: 10 สิงหาคม 2566).
== แหล่งข้อมูลอื่น ==
เว็บไซต์โรงเรียนห้วยซ้อวิทยาคม รัชมังคลาภิเษก 
โรงเรียนในจังหวัดเชียงราย
สถานศึกษาในอำเภอเชียงของ
โรงเรียนสังกัดสำนักงานเขตพื้นที่การศึกษามัธยมศึกษาเชียงราย
ซัมเมอร์ไทม์แซดเนส

"ซัมเมอร์ไทม์แซดเนส" (Summertime Sadness) เป็นเพลงของ ลานา เดล เรย์ นักร้องและนักแต่งเพลงชาวอเมริกัน จากสตูดิโออัลบั้มชุดที่สองของเธอบอร์นทูดาย (ค.ศ. 2012) เป็นเพลงแนวบัลลาดป็อป ที่วางจำหน่ายในวันที่ 22 มิถุนายน ค.ศ. 2012 โดยค่ายเพลงอินเตอร์สโคปในฐานะซิงเกิลที่สี่จากอัลบั้ม ช่วงฤดูใบไม้ผลิปี ค.ศ. 2013 เพลง "ซัมเมอร์ไทม์แซดเนส" ขึ้นอันดับหนึ่งในประเทศโปแลนด์, ยูเครน และอาร์เมเนีย และติดสิบอันดับในหลาย ๆ ประเทศทั่วยุโรป อาทิ ออสเตรีย, บัลแกเรีย, เยอรมนี, กรีซ, ลักเซมเบิร์ก และสวิตเซอร์แลนด์  รีมิกซ์ของเพลง "ซัมเมอร์ไทม์แซดเนส" ในฉบับดนตรีแทร็ปและเฮาส์ เป็นตัวช่วยให้เดล เรย์มีผลงานเข้าสู่ชาร์ต ฮอตแดนซ์คลับเพลย์ ซึ่งเป็นจุดเริ่มต้นที่ทำให้เธอได้รับความนิยมในระดับพอประมาณ และร่วมกันกับการติดอันดับบนชาร์ตเพลง Dance/Mix Show Airplay ที่ทำให้เดล เรย์มีเพลงอันดับหนึ่งบนชาร์ตเพลงในประเทศสหรัฐอเมริกาเป็นครั้งแรก เมื่อเดือนสิงหาคม ค.ศ. 2013
== อ้างอิง ==
เพลงของลานา เดล เรย์
เพลงในปี พ.ศ. 2554
ซิงเกิลในปี พ.ศ. 2555
แพ ฮย็อน-ซ็อง

แพ ฮย็อน-ซ็อง (배현성|Bae Hyun-sung; เกิด 3 พฤษภาคม ค.ศ. 1999) เป็นนักแสดงชาวเกาหลีใต้ภายใต้สังกัด Awesome ENT เขาแสดงในเว็บซีรีส์เกาหลีเรื่อง Love Playlist ซีรีส์โทรทัศน์เรื่อง Extraordinary You (2019) และ Our Blues (2022)
== ผลงานการแสดง ==
=== ภาพยนตร์ ===
=== ละครโทรทัศน์ ===
== อ้างอิง ==
== แหล่งข้อมูลอื่น ==
Bae Hyun-sung at Awesome ENT 
นักแสดงชายชาวเกาหลีใต้
บุคคลที่เกิดในปี พ.ศ. 2542
พัก จี-ซ็อง (นักร้อง)

พัก จี-ซ็อง (박지성; Park Ji-Sung หรือ แอนดี พัก; เกิด 5 กุมภาพันธ์ ค.ศ. 2002) หรือรู้จักกันในชื่อ Jisung (지성) เป็นนักร้อง นักเต้น และนักแสดงชาวเกาหลีใต้ เขาเกิดที่โซล, ประเทศเกาหลีใต้ จีซ็องเป็นสมาชิกของกลุ่มบอยแบนด์เคป๊อป เอ็นซีที ซึ่งเขาทำหน้าที่เป็นนักเต้นหลัก และในยูนิตย่อย เอ็นซีทีดรีม และหน่วยย่อยแบบหมุนเวียนสมาชิกชื่อ NCT U
ก่อนเดบิวต์กับ NCT จีซ็องเคยทำงานเป็นนักเต้น แสดงร่วมกับทีมเต้นและเป็นนักเต้นสำรองสำหรับศิลปิน
จีซ็องยังทำงานเป็นนักแสดงเด็กและปรากฏตัวในละครโทรทัศน์ ภาพยนตร์ และโฆษณาต่าง ๆ ด้วย
== ผลงานการแสดง ==
=== ภาพยนตร์ ===
== อ้างอิง ==
== แหล่งข้อมูลอื่น ==
Instagram
นักแสดงชายชาวเกาหลีใต้
บุคคลที่เกิดในปี พ.ศ. 2545
กรมวิชาการเกษตร

กรมวิชาการเกษตร เป็นส่วนราชการระดับกรม ในสังกัดกระทรวงเกษตรและสหกรณ์ จัดตั้งขึ้นเมื่อปี พ.ศ. 2515 เพื่อการศึกษา วิจัยและพัฒนาพืช เครื่องจักรกลการเกษตร และปัจจัยการผลิต ถ่ายทอดเทคโนโลยีการผลิตพืชสู่กลุ่มเป้าหมายทั้งภาครัฐ เอกชน และเกษตรกร
== ประวัติ ==
กรมวิชาการเกษตรได้รับการสถาปนาขึ้นเป็นหน่วยงานหนึ่งในสังกัดกระทรวงเกษตรและสหกรณ์เมื่อวันที่ 1 ตุลาคม พ.ศ. 2515 โดยก่อนที่จะมาเป็นกรมวิชาการเกษตรในปัจจุบัน ได้มีการก่อตั้งหน่วยงานต่างๆ ที่เกี่ยวข้อง ตั้งแต่วันที่ 30 กันยายน พ.ศ. 2446 จัดตั้งกรมช่างไหมขึ้นในกระทรวงเกษตราธิการ ซึ่งถือเป็นการกำเนิดงานด้านวิชาการเกษตร จนกระทั่งในปี 2515 ได้มีการรวม "กรมการข้าว" กับ "กรมกสิกรรม" เพื่อสถาปนาเป็น กรมวิชาการเกษตร
=== การจัดงานมหกรรมพืชสวนโลก ===
กรมวิชาการเกษตร ได้รับมอบหมายให้เป็นหน่วยงานผู้รับผิดชอบการจัดงาน มหกรรมพืชสวนโลกเฉลิมพระเกียรติฯ ราชพฤกษ์ 2549 (International Horticulture Exposition for His Majesty the King; Royal Flora Ratchapruek 2006) หรือเรียกย่อๆว่า ราชพฤกษ์ 2549 เป็นงานมหกรรมจัดแสดงด้านพืชสวนกลางแจ้ง จัดขึ้นระหว่างวันที่ 1 พฤศจิกายน 2549 – 28 กุมภาพันธ์ 2550 ณ ศูนย์วิจัยเกษตรหลวงเชียงใหม่ ตำบลแม่เหียะ อำเภอเมืองเชียงใหม่ จังหวัดเชียงใหม่ โดยใช้งบประมาณทั้งสิ้น 2,404 ล้านบาท จัดขึ้นในนามของรัฐบาลไทย และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS)  และการรับรองมาตรฐานมหกรรมระดับโลก ระดับ A1 (มาตรฐานมหกรรมขั้นสูงสุด) การจัดงานจากสมาคมพืชสวนระหว่างประเทศ (AIPH) และสำนักงานมหกรรมโลก (BIE) โดยประเทศไทยนับเป็นประเทศที่สามในทวีปเอเชีย ที่ได้รับรองการจัดงานมหกรรมระดับโลกจาก BIE ต่อจากจีน และญี่ปุ่น

และได้รับมอบหมายให้จัดงานมหกรรมพืชสวนโลกเฉลิมพระเกียรติฯ ราชพฤกษ์ 2554 อีกครั้งหนึ่ง
== หน่วยงานในสังกัด ==
การแบ่งส่วนราชการกรมวิชาการเกษตร มีดังนี้
สํานักงานเลขานุการกรม
กองการเจ้าหน้าที่
กองคลัง
กองแผนงานและวิชาการ
กองพัฒนาระบบและรับรองมาตรฐานสินค้าพืช
กองวิจัยพัฒนาปัจจัยการผลิตทางการเกษตร
กองวิจัยและพัฒนาวิทยาการหลังการเก็บเกี่ยวและแปรรูปผลิตผลเกษตร
ศูนย์เทคโนโลยีสารสนเทศและการสื่อสาร
สถาบันวิจัยเกษตรวิศวกรรม
สถาบันวิจัยพืชไร่และพืชทดแทนพลังงาน
สถาบันวิจัยพืชสวน
สํานักควบคุมพืชและวัสดุการเกษตร
สํานักคุ้มครองพันธุ์พืช
สํานักวิจัยพัฒนาการอารักขาพืช
สํานักวิจัยพัฒนาเทคโนโลยีชีวภาพ
=== หน่วยงานจัดตั้งภายใน ===
สำนักนิติการ
กองประสานงานโครงการพระราชดำริ
กองการยาง
กองวิจัยพัฒนาเมล็ดพันธุ์พืช
กองวิจัยพัฒนาพืชเศรษฐกิจใหม่และการจัดการแก๊สเรือนกระจกสำหรับภาคเกษตร
=== หน่วยงานส่วนกลางที่ตั้งอยู่ในภูมิภาค ===
สํานักวิจัยและพัฒนาการเกษตร เขตที่ 1-8
* ศูนย์วิจัยและพัฒนาการเกษตรจังวัด 54 ศูนย์
ด่านตรวจพืช 48 ด่าน
ศูนย์ควบคุมยาง 6 ศูนย์
ศูนย์วิจัยพัฒนาปัจจัยการผลิตทางการเกษตรขอนแก่น
ศูนย์วิจัยพืชไร่ 10 ศูนย์
ศูนย์วิจัยพืชสวน 10 ศูนย์
ศูนย์วิจัยเกษตรวิศวกรรม 4 ศูนย์
ศูนย์วิจัยและพัฒนาเมล็ดพันธุ์พืช 5 ศูนย์
== อ้างอิง ==
== แหล่งข้อมูลอื่น ==
เว็บไซต์กรมวิชาการเกษตร
วิชาการเกษตร
องค์การที่ก่อตั้งในปี พ.ศ. 2515
หน่วยงานของรัฐบาลไทยในเขตจตุจักร
วิชาการเกษตร